หุ้นเช้า27ส.ค.ปิดบวก0.44จุด
หุ้นภาคเช้า 27 ส.ค.ดัชนีปิดที่ 1,235.63 จุด เพิ่มขึ้น 0.44 จุด มูลค่า 12,880 ล้านบาท
27 ส.ค. 2555

หุ้นภาคเช้า 27 ส.ค.ดัชนีปิดที่ 1,235.63 จุด เพิ่มขึ้น 0.44 จุด มูลค่า 12,880 ล้านบาท




ดัชนีหุ้นวันที่ 27 ส.ค. ช่วงเช้าดัชนีแกว่งตัวผันผวน ส่วนใหญ่เคลื่อนไหวในแดนบวกแต่ท้ายตลาดมีย่อลงไปแดนลบบ้าง แต่สุดท้ายก็กลับมาปิดบวกได้เล็กน้อยที่ 1,234.63 จุด เพิ่มขึ้น 0.44 จุด หรือ 0.04 % มูลค่าการซื้อขาย 12,880 ล้านบาท 
บล.ดีบีเอส วิคเคอร์ส (ประเทศไทย) ระบุว่า สัปดาห์นี้ ปัจจัยหนุนตลาดยังคงเป็นความหวังว่าธนาคารกลางยุโรปธนาคารกลางสหรัฐ และธนาคารกลางจีนจะมีมาตรการผ่อนคลายกระตุ้นเศรษฐกิจรอบใหม่ในไม่ช้านี้ แม้ว่าโอกาสที่กรีซจะได้ขยายระยะเวลาบรรลุเป้าหมายการขาดดุลงบประมาณจะแผ่วลง หลังนายกรัฐมนตรีเยอรมนีและประธานาธิบดีฝรั่งเศสกล่าวจี้ให้กรีซปฏิบัติตามแผนปฏิรูปเศรษฐกิจตามที่ตกลงกันไว้ และอาจสรุปเรื่องนี้หลังจากที่ทราบผลการตรวจสอบกรีซของกลุ่มทรอยก้าในเดือนก.ย.55 
ขณะที่ปัจจัยที่จับตา คือ การปรับคาดการณ์การขยายตัวของเศรษฐกิจญี่ปุ่นในรายงานประจำเดือนส.ค.55 ที่จะออกมาในวันที่ 28 ส.ค.55 และถ้อยแถลงของนายเบอร์นันเก้ในการประชุมประจำปีของเฟดในวันที่ 31 ส.ค.นี้ ซึ่งคาดหมายว่าเฟดอาจจะส่งสัญญาณเพิ่มเติมเกี่ยวกับการใช้มาตรการผ่อนคลายเชิงปริมาณรอบที่ 3 (QE3) 
สำหรับเหตุโรงกลั่นขนาดใหญ่ที่สุดของเวเนซูเอลาระเบิดคาดว่าจะทำให้ธุรกิจโรงกลั่นและปิโตรเคมีตึงตัวขึ้นในระยะสั้น และเป็นบวกกับหลักทรัพย์ในกลุ่มนี้ เช่น PTTGC, TOP, ESSO, IRPC, BCP เป็นต้น โดยหุ้นที่เป็น Top pick ในกลุ่มนี้ของเรา คือ PTTGC เนื่องจากมีความได้เปรียบผู้ประกอบการรายอื่นในภูมิภาคเรื่องวัตถุดิบที่มีต้นทุนต่ำกว่า 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
INTUCH มูลค่าการซื้อขาย  1,129 บาท ปิด 68.50 บาท ลดลง 2.25 บาท (-3.18%)   
BJC         มูลค่าการซื้อขาย  786บาท ปิด 47.75 บาท เพิ่มขึ้น  0.75 บาท (+1.60%)   
CPF         มูลค่าการซื้อขาย   583 บาท ปิด 32.25 บาท เพิ่มขึ้น 0.50 บาท (+1.57%)   
TOP         มูลค่าการซื้อขาย  560 บาท ปิด 68.25 บาท เพิ่มขึ้น  2.00 บาท (+3.02%)   
THCOM   มูลค่าการซื้อขาย  520 บาท ปิด 18.70 บาท เพิ่มขึ้น  0.20 บาท (+1.08%)